
En foddorii innde joom moyyere huubunde 
juulbe e heeferbe ka aduna, joom yurmeende hee- 
raniinde gondinbe be to laakara. Yo Alla juulu e 
koohoowo men Muhammadu e beyngoore mak- 
ko nden, e won'diibe makko ben, yo o hisinbe. 
Yettoore wonanii Alla jeydo winndere nde (adu- 
na e laakara) juulde e kisiyee yo won e koohoo- 
jo men on: Muhammadu timmoode annabaabe, 


almamiij o nulaabe. 


Ko adii waddaade kala kellifaado |, ko sellin'gol 


iimaanu makko on ?, refti heen, o annda kon ko 


sellinta farillaaji toddiidi-mo, wano nyaawoore 
juulde e laabal, e koorka, no waddii e makko nde 
o reenata keeri sariya Alla on, o daroo do yami- 


roore Alla, o acca ko Alla hadi mo. 





1 ) woni kellifaado ko hellifaado duubi e jogiid o hakkille hara ko juuldo. 
a ) ko woni iimaanu, ko fellutugol: Alla no woodi, e Muhammadu ko nulaado 
Alla, kala ko wuuri maayay, na woodi nyalaande darngal, malaykaaj ie defte Alla 


de fof ko goonga. 





o tuuba e joomiraado mbo senayee woodani, ado 
o tikkanta mo ?. 

Sardiiji tuububuye: ko nimsugol huunde ko faa- 
tornoo mo (ko o bonni ko yawti), e anniyaade o 
ruttotaako e bakkaati (junuubu) kon ko heddii e 
ngurndam makko, e selugol yeddude maa goopi, 
e oon saa'a si mbo wun'dunoo e goopi dagantaa- 
ko mo ka o neebinta tuubuubuye, o wi'ataa ko 
haa Alla feewna mo, sabu wi'ugol dum no tawaa 
e maandeeji malkiseede e ajjiteede maa seleede, e 
monteede gite bernde, na waddii e makko reenu- 


gol demngal makko e faasikaaku 2 haalaaji bon- 


di, e woondugol seedigal (ceergal) 3 gofogol 
juuldo, e hoynugol mo e yennugol mo) e hulbin'- 
gol mo hara hinaa e goonga dagiido e sariya. 





1 ) ko woni tikkere Alla, ko furgugol maa lettugol mo. 
2 ) Faasikaaku ko pankare maa huuwde ko haawnii e bone. 
$ ) Dum woni woondugol kala ko dagotaako e laawol sariya. 





Na waddii e makko reenugol gite makko e ndaa- 
rugol ko harmi. 

Dagantaako mo nde o laarata juuldo daarde lor- 
layde mo, si wonaa tawa ko faasikeeejo”, tayagol 
mo no waddii, hino waddii e makko reenugol 
denndaangal tere makko, ko o mari kutu mum 
(no o waawiri) o yidira fii Alla, o anyira kadi fii 
Alla, o yarlanoo mo (welanee sabu Alla) o tikkira 
fi Alla, o yamira ko moyy1, o hada ko aayii, o 
harmina e makko fenaande, e nyoore e baddi e 
mawnintinaare, e haaweede taare, e ylingo e nani- 
naade 7, e ganygu, e wuddeedi, e yiide bural 3 dow 
goddo, e nyoore gite, e nyoore toni maa koola- 
gol goddo, sabu konngo toowdo o: "waylun lí 


kulli humajatin lamajatin",e fijindaaru ko harmi, 





1 ) Faasike woni juuldo bonnoowo. 
a ) Duum woni dabbude innde 


3) Duum woni yi'ugol ina buraa jawdi maa iwdi, e ko wa'i noon. 
yi ug J 


à ) ko Aarabewol: simoore Al-Humajati, aaye 1. 





e jalgol goddo, e jinugol, e ndaarugol suddii- 
do janano e weltoragol yeewtudugol e makko, e 
nyaamugol jawle yimbe hara naa e weleede joo- 


mum, e nyaamugol fii tefoore maa sabu diina 
(duum ko wano immin'gol nurotoobe fi Alla be 
henndoo be nyaama), e leeltin'de juulde fewndo 
waktu mayre. 

Teekugol (yahdugol) e faasiki dagantaako mo, 
wonaa joododugol e makko, si wonaa e lorra 
maa ella mawdo, wolla tawa alaa no taaroree. 


Wota o dabbu weltin'gol tagaabe e tikkin'de ta- 
gudo | Alla seniido o daali: Ko Alla e nelaado 
makko o buri haan'dude yo yimbe ben weltin mo 

si tawii ko gomdinbe. 

Oon mo kisal woni e mum, maaki: dewal alanaa 
tagaado dow yeddugol maa woopugol tagudo on. 





1 ) hita a hoowu huunde ngam weltin'de goddo hara hida anndi waddete e Alla. 





Dagantaako mo nde o huuwata kuugal sinaa o 
annda tawo nyaawoore Alla e ndeen huunde, yo o 
lanndo anndube ben, o nyemtina been jokkube 
sunna nulaado Muhammadu yo Alla juulu e 
makko o hisna mo, been tinndinoobe laawol de- 
wal Alla hadoobe jokkugol laawol seytaane. O 
yidantaa hoore makko kon ko welata ben sisiraa- 
be perdube (waasbe ), been waasbe nguurndam 
mabbe hara wonaa e doftagol Alla toodo o, ee 


nimsugol woodaniibe, gondi (gulaali) mabbe 


njuutat nyande darngal. 

Eden toroo Alla mo senaande woodani, yo o 
hawrin'din-en e jokkude sunna annabiijo men, e 
tefanoowo en e koohoojo men Muhammadu, yo 
Alla on juulu e makko o hisna mo. 





e 


Keerol fii laabal 


Laabal ko gebe (pecce) didi: laabal tayre; e laabal 
sobe. Kala gootel e diin didi sillirtaa si wonaa e 
ndiyam laabdam labbinoojam, daam woni dam 
alaa ko wayli noonee (mbaadi) majjam wolla 
dakamme majjam maa uurngol majjam, ko buri 
heewde ko seerti (jiyaaka) e majjam, wano neb- 
bam ledde, e nebbam ko fayi, wano nebbam 
na'i, e buso, e jaanye dammi, e saabunnde e tuu- 


ndi, e ko nanndi e dii. Ella alaa e leydi e loope e 


leydi lamdam, e niri-noro, e ko nanndi e dii. 


Keerol 


Si sobe tobbii (toddaama) ko yo nokku on loote, 


si jilbii l ko conci din fof majji lootetee. 





C ) Si nokku sobe o anndaaka. 





Mo sikkitii sobe hebii-mo ko yo o wicco, wano 
mo yalticoofe (bawle) o sikki de simtii e makko. 
Si huunde hebii mo o sikkitii sobe mum, oon 
tuma o wiccataa ndiyam. Mo annditi (siwtort) 
sobe e ndeer juulde, ko yo o tayu juulde nde, si 
wonaa tawa o huli yaltugol waktu on, oon mo 


yejjiti juuldi e sobe, o annditi caggal silminaandu, 
o fillitto juulde nde e waktu mum. 


Keerol farillaji salligi 


Farillaaji salligi l ko jeedidi: I- ko anniyaade, 2- 


e sulmagol, 3- e lootde juude haa ka cobbuli 
(sogonnaaje ), 4- e mashude (moomde) hoore nde 
, S- e lootugo koyde de haa ka kolbule, 6- e yir- 
gude ko satti, 7- e hittin'de e saa'a jokkondirdo. 





(1 ) salligi woni nagngude. 





Sunnaaji salligi ko: I- soodagol haa ka fuutorde 
(kuu'uuje) fewndo fuddagol, 2- e wuybagol, 3- e 
surbinaade, 4- e nyittitaade, 5- e ruttugol moom- 
de hoore nde !, 6- e mashude noppi didi di, 7- e 
hesdintin'de ndiyam e majji didi, 8- e rewnindir- 
de hakkunde farillaaji din. 

Oon mo yejjiti farilla ka tere makko, si o annditti 

dum ko badii yo o huuwu (wadu) dun e ko 
woni yeeso mum. 
si tawii juutih, yo o huuwu oon farilla tan, o filli- 
too duum ko o juuli ado o annditude. Si o accii 
sunna, yo o huuwo dun, o fillitotaako juulde nde. 
Oon mo yejjiti waadere, yo o lootu nde kayre tan 

won'dude e anniye, si o juuliino ko adii dun yo 
o fillito e waktu on. Mo annditi wuybagol, e sur- 
binagol baawo o fuddaade yeeso ngo, o ruttan- 


taako diin didi haa o timmina salligi makko on. 








C ) Iwa ka hoyyudu arta ka tiinde. 


2) 


Bure salligi: I- wiide bismullaahi Arrahmaani 


Arrahiimi, 2- e gosagol (soccagol), 3- e beydugol 
ndiyam dow lootannde aranere ka yeeso e ka juu- 
de didi de, 4- e foddorde ka tiinde, 5- e rewni- 
ndir sunnaaji din, 6- e fandin'de ndiyam ka tere, 
7- e adorgol nyaamo dow nano. 

No waddii nde o jartata hakkunde konli juude 
didi den, duum no yidaa ka konli koyde. Ka 
salligi, no waddii nde o jaartata hakkunde waare 
nden, si ko newiinde (hoytunde ), wonaa non si 
ko tekkunde (sukkunde). 

Ka lootagol lootngal, jaartugol hakkunde waare 
nden no waddii, hay si waare nde laatike ko tek- 


kunde (sukknde). 





Keerol: bonnooji salligi 


Bonnooji salligi ko: I- taye den; 2- e sababuuji. 
Taye de: ko coofe (bawle), e cobe (doodi), e yal- 
tin'de henndu, e majiyu, e wadyu. 
Sababuuji din: ko: doyngol sattungol: e faddeede 
; e sirwugol, duum ko sulugol; e feetere (kaadi); e 
luubnagol Le memugol suddiido, si o faandike 
dakamme, maa si o tawii dakamme hara o faa- 
ndanooki; e meemirgol ngoraagu makko ndeer 
newre jugngo, maa meemira dum ndeer kolli. 
Kala sikkitiido e tayre haray sallingi fawike mo, 
si wonaa tawa ko sowosino(sikkitaare nde tiidaa- 
ni) haray alaa ko fawir mo. 

So majiyu yaltii, no waddii e makko lootdgol 
sawru ndu fof, o lootataa basi didi din. Majiyu 
ko ndiyam yaltojam feewndo tuuyo famdungo 








C ) uurnagol debbo. 





Keerol: mbo alaa salligi 


Mbo salligaaki, dagantaako mo: juulde, e taaragol 
suudu Kaaba, e meemugol deftere Kur'aana ted- 
dunde nde, wonaa garo mayre, o memirtaa nde 
juude wonaa sawru maa ko wa'i noon, si wonaa 
ko wayno juj'u (feccere) he Kur'aana o, hara ko 
janngoowo e mayre. Si o aldaa e salligi, wotaa o 
meemu alluwal Kur'aana teddunde, sinaa jag- 


ngoowo heen, maa Jannginoowo saatoowo ngal, 
Memugol suka Kur'aana wa'1 kono mawdo, ju- 
nuubu (bakkaat) o wonani ko oon weedudo mo. 
Oon mo juuli hara o salligaaki, tawa ko tewiido, 
haray oon ko keefeero, en moolorii oon Alla. 





Keerol: lootngal 


Lootagol lootngal, hino waddiiroo e piiji (gede) 
tati: Janaaba, e fiilordu, e besngu |. 

Janaaba no wona e piiji (pecce) didi. adiinde nde 
ko yaltugol ndiyam maniyu sabu faale woowiraa- 
do e ndeer doyngol, maa e finogol sabu yiidugol 
gorko e debbo e ko wonaa duum. Didabere nde 
ko wirnagol hoore sunna (hoore njogoram) nder 
awra suddiido (debbo). Oon mo yi'i e doyngol 
makko himo yiidude e suddiido, hara maniyu 
yaltaani e makko, haray hay huunde fawaaki mo. 
Oon mo tawi mayinu yoordo e comcol makko, 
hara o anndaa honde dum hebi mo, yo o looto 
lootngal, o fillitoo ko o juuli gila doyngol sakki- 


torol ngol o daadinoo. 








C ) fiilordu woni yiiyam fiilayru, besngu woni yliyam besngu. 


(13) 


Keerol: farillaaji lootagol 


Farillaaji (baddiidi) lootagol lootngal ko: 


I- Enniyaaade tuma fuddagol, 2- e yaawnagol, 
3- yiggude satta, 4- e huubin'de banndu ndu. 


Sunnaaji mum ko: I- lootugol juude didi de haa 
e fuutorde, wano salligi, 2- wufbagol, 3- sorbina- 
gol, 4- nyittitaade, 5- lootgol godde noppi didi 
di, deen ko budde naatude ndeer hoore, si tawii 
ko ka kol nuwru (nofru) ndu, na waddii lootugol 
baawo e nder maggol. 

Bure lootngal ko: fuddorde lootgol sobe de, hik- 
koo doon ngoraagu ngu, maa awra on si ko deb- 
bo, he oon saa'a o anniyoo. O hikkina doon tere 
salligi laawol laawol, o hikkina doon ko bure 
toowde ka banndu makko, e tammitugol (3) loot- 


de hoore nde, e fuddorde seyngo nyaamo ban- 
ndu ndu, e famdin'de ndiyam ka tere. | 





Oon mo yejjiti waadere maa teral (tergal) e loot- 
ngal makko, yo o hittin e lootugol doon, fewndo 
nde o annditi dum, hay si wonii caggal lewru, o 
fillitoo kala ko o juulnoo ado duum. Si o leeltinii 
caggal annditugol makko, haray lootngal makko 
bonih. Si tawii yejjitgol ngol wonndoo ko e tere 
salligi dum hawri himo lootan'gol salligi, duum 
yonati mo. 


Keerol: ko dagantaako jun'budo 


Won'dudo e janaaba, dagantaako mo: naatugol 


juulirde, wonaa jagngugol Kur'aana, si wonaa 
aaya gooto maa ko wa'i noon, ngam moolaade, e 
ko nanndi e mum. Mbo waawaa lootoraade ndi- 
yam buubdam, dagantaako mo nde o renndata e 
suddiido makko, haa o heblora miran wolnirdo 
ndiyam, si wonaa hara hoyditi, ndeen haray huu- 
nde fawaaki mo. 





C15) 


Keerol: Taamagol . 


Taamantoo juulde farilla maa naafila, ko seteej 





(dannotoodo) hara naa e goopi | enawnudo. Ta 


akan'jo maa joodiido selludo na taamanoo faril- 
laaji si o hulii yawtugol waktu on. Joodiido sellu- 
do taamantaako naafila, wonaa juulde jumaa, 
wonaa juulde furee, si wonaa furee (gooski) o 
toddike e makko. 

Farillaaji taamagol ko: I-anniyaade, 2- leydi laab- 
ndi, 3- mashude (moomde) yeeso ngo, 4- mashu- 
de juude didi den, haa e kuu'uuje, 5- fiyannde 
lesdi aranere,, 6- hittin'de (yaawnaade), 7- naatu- 
de waktu on, 8-jokkindirde taamagol ngol e juul- 
de nde. Lesdi ndi na wona bulbuldi e birke e kaa- 


ye, galaasi maa jaawa, e loope, e ko wa'i noon. 





C ) ko wadata neddo taamoo, ko si o alaa ndiyam, maa tawa o huli hebeede 


nyawu maa beydagol MUM. 





Simon defaado dagotaako, wonaa gatal, maa leg- 
gal e hudo, e ko wa'i noon. Nawnudo no newna- 
naa taamagol e mahdi hayre, maa e birkeere, dum 
ko si o hebaani weedoowo mbo guddum. 


Sunnaaji taamagol, ko: I- hesditin'gol lesndi ndi 
ka juude den, 2- mashude ko woni hakkunde 
kuu'uuje didi de e cobbuli juude didi din (so- 
g 


onnaaji), 3- rewndindirde. 


Bure taamagol, ko: I- wi'ude "bismillaahi", 2- e 
adorde nyaamo dow nano, 3- adorde ko feeny1 e 
tere dow ko wirnii, 4- adorde ka arannde tergal j 
unngo dow ko sakkitii e maggal. 

Firtooji taamaamuye, ko: Na wa'i no salligi, kono 
taamaannde wootere juuldetaake farillaaji didi. 
kala mbo taamanti farilla, no daganii mo juulde 
naafila caggal mum, e memde kaamil Kur'aana, e 


wanngagol suudu Kaaba, e jagngugol Kur'aana, 





si tawii himo anniyii dum, kadi tawa na jokko- 
ndiri e juulde nde, hara waktu o yaltaani. 

Taamannde fii naafila no daganoo kala ko sifaa 
kon, si wonaa farilla. Kala mo juuliri geeye taa- 
maamuya, o immanto juulde Saffa'i e Witri cag- 
gal juulde geeye nde, hara o neebinaani. Kala mo 
taamike fii janaaba ka o loototonoo, ko maa o 


anntyoo dum. 


Keerol: Filordu (fiilayru) 


Suddiibe (rewbe) e ftilagol ko be tato: 
Fuddotoodo, e woowtudo, e cowiido. Si ko 
fuddotoodo buri heewde e fiilordu mum ko bal- 


de sappo e jowi. Si ko woowtudo ko aada woo- 





wando mo on, si yiiyam dam duumike e makko 
haray yo o beydu balde tati, tawa yawtataa balde 
sappo e jowi. 





Si ko sowiido, na waawi si o yawtii lebbi tati o 
fiiloo balde sappo e jowi, e ko wa'i noon, caggal 
lebbi seego'o ko balde noogaas, e ko wa'i noon. 
Si yiryam dam tayondirii, yo o hawtindir balde 
mum den haa aada makko o timma. 
Juulde dagotaako fuliido, ko noon kadi hooka, e 
wagngagol suudu Kaaba, e meemugol deftere 
Kur'aana, e naatgol jumaa. Hino fawii mo o yoba 
koorka, o yobataa juulde, jagngugol makko na 
agit. Farju (njogoram) makko dagantaako moo- 


d 
di makko, ko noon kadi ko woni hakkunde wud- 
du e koppi makko, haa o lootoo lootngal. 


Keerol: yiiyam besngu 


Y iiyam besgu hino wa'i no fiilordu, e ko dum 


hadata. Ko buri heewde e mum ko balde capan- 
de jeego'o. Si yiiyan dam tay ii ado ndeen, hay 


ko nyande o jibini, yo o looto lootngal, oj 





si yiiyam dam fudditike baawo balde sappo e 
jowi haray dimman dam ko ftilordu, si timmaani 
balde sappo e jowi yo o hawtindir e aranam dam 


dum laatoo timminirdam yiiyam besngu. 


Keerol: Waktuuji 


Waktu subaado fi juulde fanaa (tisbaar) ko gila 


ka liiyagol naange haa e wattannde darnde E 


Waktu subanaado alansara (takkusaan) ko gila 
ka wattannde darnde haa ka neteeri naange, wak- 
tu lorra majji didi, ko haa mutal naange. Waktu 
subanaado Futuro ko beru ko juulde nde juulo- 
too baawo wadde sardiiji mayre. Waktu subanaa- 
do geeye ko gila mutugol mbodeeri naange haa 


ka tatabal jamma aranal, waktu lorra majji didi 








Waktu ko subanaa subaka ko gila peeral fajiri 


haa kambodeeri naange toowndi, lorra mayre 
k 


o haa pudal naange. 


Kala ko yawti dii waktuuji, haray ko yobugol 
juulde. Kala mo neebini juulde haa waktu on 
yawti tawa junuubu (bakkaat) mawdo fawike mo, 


si wonaa tawa o yejjitu maa o huylino. 


Naafila juuletaake baawo juulde subaka haa ka 
bamtagol naange, e caggal juulde alansara haa 
juulde futuro, e baawo feerugol fajiri sinaa tawa 
ko wirdagol wonan'de huylinoodo (daaninoodo) 
, e feewndo toolagol (joodagol) almiido jumaa 
ka ganngunal (minbar) , e caggal juulde jumaa 
haa oon tigi yalta e nden juulirde. 





Qi) 





sobe iwde e banndu e conci e nokku, 3- surrugol 
awra, 4- feewtugo kibla, 5- accude haala, 6- accu- 
de golle ko duudi. Awra gorko ko hakkunde 
wuddu makko haa ka koppi. Si ko suddiido (de- 
bbo) fow makko ko awra si wonaa yeeso makko 
e newe juude de. Juuldude tuuba tun no anyaa si 
wonaa tawa huunde no fawaa dow mum. 

Oon mo sobinii comci mum o hebaani ndiyam 
ko o lootiri di, maa o alaa ko o wadtoo (bornoo) 
haa o loota diin sobudi, te o huli yaltude waktu 
on, yo o juuldu comci sobudi din, leeltin'de juul- 
de nde ngam o alaa laabal dagotaako. Kala mbo 
wadi duum haray o woopii jooma mum. 

Oon mo hebaani ko o surrira awra makko, yo o 


juulu ko holdo (bolo). 





Oon mo woopi kibla on yo o fillo e waktu, kala 
fillagol e waktu duum ko bural. Kala ko fillantee 
juulde e waktu mum fillantaake juulnde nde wak- 
tu mum yawti. 


Keerol: Farillaaji juulde 


Fartilaaji juulde, ko: I- anniyagol juulde toddaa- 

nde, 2- habbiraango harminirngo, 3- daranaade 

ngo, 4- janngude faatiha, 5- daranaade dum, 

6- rukuu'u, 7- bamtagol e mum, 8- sujjirde tiinde 

, 9-bamtagol e mum, 10-fotndirde, 11- deeyude, 
2- rewnindirde hakkunde farillaaji di, 


3- salminaango, 14- joodanaade salminaango. 


I 
I 
Sardi anniya on ko: yo o jokkondir (yahdu) e 
h 


abbiraango harminirgo. 





Sunnaaji juulde, ko: I- darnugol, 2- janngude si- 
moore baawo faatiha, 3- daranaade dum, 4- suu- 
dugol jagngude nokku ka suudetee, e fennyin'gol 
ka fennyintee, 5- jantagol Alla no nana oon yet- 
toowo mo "Sami Allaahu liman hamidahu", 6- e 
ala habbiraango ko sunna, si wonaa arano ngo, 


tayyaaji didi din, 8- joodanagol diin didi, 


k 
7 
9 


- adorgol faatiha dow simoore nden, 10- salmi- 

naango didabo e tatabo fii wonbe baawo, Il- e 

fennyin'gol salminaango waddiingo ngo, 12-juul- 
de e nulaado Alla, yo Alla juul e makko o hisna 


mo, 13- sujjirgol hinere e newe juude e koppi e 
seraaji kolli koyde, 14- wadde keerol (heedo), 
dum wonaa fii wonbe baawo, ko buri famdude e 
keerol ko fotde tekkeendi tugngurdu (gaawal) e 
njuuteende sogonal, tawa no laabi tabiti, wonaa 


sowosinaydum (soklinatdum). 





Bure juulde, ko: I- toownude juude ka habbiraa- 
ngo harminirgo haa de fotondira e noppi di, 2- e 
wi'ude baawoobe be e juuloowo gooto "jooma 
amen ko aan min yettata", 3- wi'ude "aamiin" 
caggal faatiha, wonan'de juuloowo gooto e wonbe 
baawo, almaami o wi'ataa dum si wonaa ka jan- 
ngugol suudango, 4- subhinaade ka rukuu, 5-du'- 
agol ka sujjude, 6- juutin'gol jagde juulde subaka 
e fanaa (tisbaar) no hikkii don, 7- rabbin'de jan- 
de ka juulde alansara e futuro, 8- hakindin'de jag- 
de nde fii geeye, simoore aranere nde laatoo adii- 


nde didabere nde, bura nde juutde kadi, 9-mbaa- 
di anndaandi fii rukuu e sujjugol e joodagol e 
kunuut suudaado baawo simoore ado rukuu'u on 


ka darnde dimmere juulde subaka, kunuut na sel- 


la baawo rukuu, 10- du'agol caggal tahiya dimmo 


tahiya dimmo o bura juutde arano on, 





II- salminirde nyaamo, 12-meemin'de (dillin'de) 
honndu sappordu ka tahiyagol. 

Hino anyaa e juulde: yeccitagol, e ommmbude gi- 
te, e wiide "bismillaahi" e uujagol ka juulde faril- 
la, dii didi no newnaa ka naafila, e darorgol goy- 

ngal gootal, si wonaa darnde makko juutih, e tak- 
kindirgol koyde, e wadgol tammaaru (mbuudu), 


e ko nanndi heen, ndeer hunduko makko, e kala 


ko soklinta mo ' ka jayba (poos) maa teggaare 


maa jugngo wotte wolla ka baawo makko, e mii- 
jitagol piiji (gede) aduna, e kala ko hadata mo 
tod dinagol (yankinagol) ka juulde. 


Keerol neediiji juulde 


Juulde na jogii ndaygu? mawngu jalbinoowu ber- 
de juuloobe, alaa heboobe dum sinaa yankiniibe. 





9! ) kala ko wadata hakkille mum himmira ko wonaa juulde nde. 


C ) fooyre maa annoora. 





Si a arii e juulde seertin labbinaa bernde maa nde 
e aduna e ko woni e mum, sokliraa jokkude joo- 
ma maa, oon mo juulataa e yeeso mum, fibaa 

won'de juulde ko toddinagol e yankinaare fii alla 
senaande woodanii mo, e daranagol mo e rukuu 
e sujjugol, e toownugol e mawninirgol mo kabbi- 
raali e subhin'gol e jantagol mo. Yo a reen juulde 


maa nde, sabu ko ndeen buri teddude e kala dewe 


Hita accu seytaane fijira bernde maa nde soklina 
ma gaa juulde maa, haa momta bernde maa had- 
ma dakamme annooraaaji juulde.Duumagol todd 
inaade ka juulde no fawima. 

Haray ko ndee juulde hadata pankare e ko anynii 
sabu toddinago e mayre. Toro ballal Alla, sabu 


ko kanko woni wallinordo burdo moyyude. 





jokkondirdi (dewondirdi) ende tottiree noon. 
Heen nayi ko baddiidi, tati goddi ko yidaadi. 
Diin waddiidi ko: I- adiindi ndin ko daragol 
ko aldaa e tuuginagol. 2- e daragol tuuginagol. 
3- joodagol tanaa tuuginagol. 4- joodagol e tuu- 
ginagol. Rewndindirde hakkunde dii nayi ko ko 
waddii. Si aaden no taakanaa (waawi) juulirde 
noone gadiido e dii doo, o juuliri noone goddo 
haray juulde makko nde bonih. 

Tati yidaadi di ko: nde rogkudo juulirta e dii 
nooneeji tati jantaadi: I- beccal makko seyngo 
nyaamo. 2- rewi heen ka senngo nano. 3- ka baa- 
wo, o waaloo o ajjoo. Si o luutii gootel e dii tati 


juulde makko bonataa. 





Ngool tuuginagol bonnowol juulde hattando ac- 
cude ngol, woni si ka o tuuginii do yanii tan 
himo yana, si wont o yanataa e yan'de tuuginor- 


gal ngal haray tuuginaade ko anyadum. Si tawii 


ko naafila hino daganii taaganaado' daragol yo o 


juulu dum hara himo toolii (joodii) himbo heba 
feccere baraaji dariido. Na dagoo o fuddora juul- 
de nde joodago caggal duum o daroyoo, wolla o 
fud dora nde daragol baawo duum o joodoyoo. 
si wonaa tawa o fuddori juulde nde anniya dara- 
gol e mayre, duum na hada mo joodagol baawo 


No waddii aaden o yoba juuldeele wonde e 
daande makko, welsindagol dum dagotaako. 





C ) hattando. 





Kala mo juuli nyande kala balde jowi haray o 
wonaa welsindiido. o yoba juulde nde sifa no nde 
faatori mo noon. Si nden faatiinde hawrunoo ko 
juulde joodiido' jubdi mayre ko juulde joodiido 
. Si juulde faatiinde nden ko e yahdu (danngal) 
jobdi mayre ko juulde sete (danniido), foti feew- 
ndo yobutaa nde ko a hewtudo maa ko a seteejo. 
Rewindirde hakkunde juuldeele joodiido e hak- 
kunde juuldeele seeda faatiide e feewndiide den 
ko ko waddii si on tigi annditih. 


Ko woni juuldeele seeda: ko waktuuji nayi maa 
ko hewtaa dum. Oon mo waktuuji nayi, maa ko 
hewtaani dum, fawii e makko, o juulay de ado o 
juulde waktu feewndiido o, hay si wonii waktu 
feewndiido o no yawtude. Yobgol juulde no da- 
goo e kala waktu, fotdo yobde juulde juulataa 


naafila, o rujjataa wolluha, wonaa naafila suumaye 
C ) mbo hodoyaaki (dannaaki) tabitdo. seteejo woni danniido. 








Alaa ko dagantoo mo sinaa Safa'i e Witri e rujju- 

gol fajiri e juulde ndi didi de e juulde suddagol 

naage nyalawma, e juulde toragol ndiyam. 

Fi been marbe yobeteede, no dagoo be juulda 
maa (dental) si yobeteedi mabbe no fotondiri. 


Oon mbo yejjiti limoore ko waddii mo e juulde 
yobeteede, yo o juul limoore ko nattinta mo sik- 


Dambogal fii Jejji. 


Sujjan'gol ko aaden yejjiti e juulde ko sunna. Uy- 
tudo ko sujudeeje didi ado o salmin'de baawo 
timmin'de tayyaaji didi din, o beyda tahiya baa- 
wo diin didi. Beydugol ngol ko sujudeeje didi 
baawo salminaango, o tahiyoo caggal majje, o sal- 
mina salminaango wodngo. Kala mo uyti e juulde 


o beydi kadi, yo o sujju ado salminaango. 





Oon mo yejjiti sujjugol ado salminaango haa o 


salmini, yo o sujju si tawii o annditii ko badii, si 
neebii maa o yaltii juulirde nde haray sujudeeje 
en bonih, ko noon kadi juulde nde bonih si 


wonii o yejjiti ko sunnaaji tati maa ko buri dum, 
si yottaaki dum juulde nde bonatah. 


Kala mo sujudeere baawoyagkoore, yo o sujjunde 
hay si ko baawo hitaande o annditi. Oon mo uy- 


ti fariila e juulde sujjan'gol uum yonataa mo. 
Oon mbo usti bure sujjugol fawaaki mo. Sujuudu 


gadiido fawaaki haygooto sinaa accudo sunnaaji 


didi wolla ko buri dum. Si ko sunna gooto suj- 


jantaake, si wonaa accude jande suudgol maa fen- 
nyin'gol. Kala mo jagngi suudi ka haani fennyi- 


neede, yo o sujju ado o salmin'de. Oon mo fen- 
nyini ka o haani suudude, yoo sujju baawo salmi- 
naango. Kala mo wowli (haali) hara o yejjitu, yo 


O sujju baawo salminaango. 





Oon mbo salmini ka darde didi hara o yejjit, yo 
o sujju caggal salminaango. Kala mo beydi e juul- 


de darnde maa darde didi,yo osujju baawo salmi- 
naango. Oon mo beydi e juulde wano mayre, hara 
juulde nde bonih. Kala mbo sikkitii timmude 

juulde makko, yo o adduko o sikkitii kon no 
uytii. Sikkudo omo uyti, yo o timmin ko o sikki 

ko. Oon mo sikkitii e darnde maa sujudeere, yo o 
addu nde, o sujja baawo salminaango. Si o sikki- 
tiima e salminaango, yo o salmin si tawii o anndi- 


tii ka badii, o sujjantaa dum, si wonti neebii hara 
juulde makko nde bonih. 

Si ko sikkitotoodo*, yo o ittu sikkitaare e bernde 
makko, o addataa dum ko o sikkitii e mum, ko- 


no o sujjat baawo salminaango, foti o sikkitii ko 


beydugol maa uytugol. oon mo fennyini kunuut 


sujjugol fawaaki mo,kono tewaade dum no anyaa 





C ) keewdo sikkitaade, sikki-sikkitoodo, waswisintoodo. 





Kala mo beydi simoore ka darde didi sakkitorde, 


sujjugol fawaaki mbo. Oon mo nani innde nulaa- 


do Muhammadu no jagtee, yo Alla juul e makko 
o 


hisna mo, hara himo e juulde, o juuli e nullado, 
haray huunde fawaaki mo, toni o yejjit maa o 
tewi, ko dariido maa ko joodiido. Oon mo jag- 
ngi cimooje didi maa ko buri dum nder darnde 
wootere, wolla yalti simoore o naatani simoore 
wonnde maa o ugginii ko adii timmin'de simoore 
nde, duum fof hay huunde fawaaki mo. Kala mo 
sappori junngu maa hoore makko ndeer juulde 
hay huunde fawaaki mo. 
Mbo fillitii faatiha hara o yejjitu, yo o sujju baa- 
wo salminaango, si o tewi haray bonngol juulde 
nde feenyih. Oon mo annditi o jagngaani simoo- 
re caggal faatiha baawo turanaade rukuu, o yilto- 
taako nde. Kala mo annditi (siwtori) jagde suud- 


gol maa fennyin'gol ko adii turanaade rukuu, 





yo o fillito jande nde, si duum wonii ko e simoo- 


re tan, yo o fillo nde, sujjugol fawaaki mo. Si wo 


nii ko faatiha o yejjiti, o filloto faatiha on o sujja 
baawo salminaango. 

Si o fillitagol laawanike mo haa o wadi rukuu on, 
si wonii ko fennyin'gol jagde o woppi, yo o sujju 
ado salminaango, si wonii ko suudugol jande o 


WOPPL yo o sujju baawo salminaango, foti dum 


wadi ko e faatiha o wolla e simoore nde tan. Oon 
mo jali honkiti e juulde, haray juulde nde bonih, 
foti o yejjitu maa o tewi. Alaa jaloowo e juulde si 
wonaa welsindiido fijoowo. Goondindo si dara- 
nike juulde, o selnay bernde makko kala huunde 
ko wonaa fu Alla mbo senaande woodani, o sela 
aduna e ko woni e mum, haa o tabitina bernde 
makko e mawngu e teddungal Alla mo senaande 
woodani, bernde makko fiya, fittaandu ndu hula 


mawngu (jimme) Alla mo toowal mum timmi. 





Ko ndee woni juulde huloobe Alla. Si o moosii e 
juulde alaa ko fawii mo, wullugol kuldo Alla 
nder juulde ko yaafadum. Oon mo jentii (hedii) 
yeewtoowo hara ko seeda huunde fawaaki mo. 
Kala mo darii baawo darde didi ado joodanaade 
tahiy, si o annditi ado juude e koppi makko seer- 
tude e leydi, yo o yiiltano jonnde tahiya nde, suj- 
jude fawaaki mo. Si tawii o seertii e leydi haray 
yo o jokku, o ytiltotaako o sujja ado salminaango. 
Si o ytiltike baawo seertugol e leydi caggal nde o 
darii hara o yejjit maa o tewi, juulde makko nde 
no selli, kono o suujat baawo salminaango. Oon 
mo wutti nder juulde hara o yejjit, yo o sujju baa- 
wo salminaango, si o tewi hara juulde makko nde 
bonih. Kala mo iili (isli) ka juulde wota o soklir 


wiide pettoore woodami Alla, wota o lititan oon t 


oraniido mo ko moyy1, o torantaako iyludo 


moyyere, si o yetti Alla e islude alaa ko fawit mo. 





Kala mo naabii sudunla (bebbili) e juulde, yo o 
ommbu hunduko makko, wota tuttu si wonaa e 
comci makko hara naa yaltinorgol harfeeje. 

ala mbo sikkitii tayre maa sobe no hebi mo, o 


i, hara hay huunde fawaak mo. Oon mo yeyyitii 
juulde hara o yejjitu huunde fawaaki mo, si o 
tewi duum na anyaa. Oon mo hujjii (rugtii) kibla 


yo o tayu juulde nde. Kala mo juuli comci hartir 


(soie) maa himo bornii kanye maa o wujji ndeer 
juulde, maa o laari ko harmi, oon baddo dum ko 
woopudo juulde makko nde no selli. 


Oon mo ukkiti nder jagde juulde kogngol ngol 


wonaa Kur'aana, yo o sujju baawo salminaango, si 


tawii ko Kur'aana hara sujjugol fawaaki mo, si 
wonaa haray o waylu haala ka, maa o bonnu maa- 


naa o, ndeen o sujjay baawo salminaango. Oon 
Way g 


mo soyyike e juulde sujjugol fawaaki mo. 





Si doyngol makko sattii yo o fillito juulde nde e 
salligi o. Oon'gol nawnudo ko yaafadum. Ottu- 
gol fii lorra maa muuseendi ko yaafadum, si 
wonii ko faamin'gol ko anyadum kono bonnataa 
juulde nde. Si goddo noddii juuloowo, o nootori 
mo"subhaana Alla" duum no anyaa kono juulde 


makko nde sellih. 
Oon mbo darike (saggi) e jande juulde alaa faljit- 


do mo, yo o accu oon aaya mbo saggi o Jar)nga 


ko woni baawo makko, si dum sattanii mo kadi, 
yo o wadu rukuu, wota o ndaar e Kaamiilu won- 
do e sooke (juude) makko, si wonaa tawa ko e 
faatiha o saggi, doon feere alaa ko maa o timmi- 
nira faatiha o kaamiilu Kur'aana maa ko wonaa 
duum. Si o diwii heen aaya gooto, yo o sujju ado 
salminaango, si burii aaya gooto haray juulde 


makko nde bonih. Kala mo faljiti mbo wonaa 


almaami makko, haray juulde makko bonih. | 





Taa o faljitu almaami makko si wonaa almaami o 
fadike faljitegol, maa o bonnii maanaa. Kala mo 


miijo mum yiilii seeda e piiji(gade) aduna, baraa- 
ji makko uytiima, juulde makko bonaani. Oon 
mo dunyi rewoowo yeeso makko maa o sujjiri 


sepngo tiinde makko, maa o sujji e sowannde 


maa cowande meetelol mum didi, huunde fawaa- 


soyyike, maa o biyike (bittii) ka rukuu hara naa 


ka darnde aranere, oo do si tanyinike hewtagol 


almaami o ado bamtaade makko e sujudeere dim- 
mere, yo O wadu rukuu on o hewtitoo almaami 
o, si o tanyinaaki hewtitaade mo yo o accu don 
rukuu o, o jokka almaami makko o, o yobita dar- 


nde tolno mayre caggal nde almaami o salmini. 





soyyit, haa almaami on daranit darnde wonnde, 
yo o sujju si o tanyinike hewtaade almaami o 
ado o fibude rukuu, si wonaa duum yo o accu 
don o jokka almaami on, oon tuma o yoba dar- 
nde wonnde kadi, kala nde o yobi darnde sujjude 
fawaaki mo, si wonaa tawa o sikkiti e rukuu maa 
e sujudeere. 

Kala mo biidaane (mboddi) ari e mum maa yahre 
o wari dum, huunde fawaaki mo, si wonaa huu- 
wugol dum juuti, maa o hujjir' kibla on, so wa'ti 
noon yo o tayu juulde nde. Oon mo sikkitii o 
woni ko e witri wolla ko e dimmere Saf'i, yo o 


wadu ndeen darnde dimmere Saf'i, o sujja kadi 
baawo salminaango, o fawa heen Witri. 





C ) o hyjjii: o ruņtii kibla o. 





Oon mo yejjiti wowli hakkunde Saf'i e witri, alaa 
ko fawii mo, si wonii o tewi duum ko anyadum 
huunde fawaaki mo. 

Dadaado e juulde, si o hebidii e almaami o ko 


hewtaani darnde, o sujjiditaa e makko, wonaa 


juulde mum nde bonih. Si o hebii darnde timmu- 


nde, maa ko buri duum, o sujjiday e almaami o 


sujudeere ado salminaango, o leelina sujudeere ba 


awoore haa o timmina juulde makko nde o sujja 


hara o tewi, hara juulde makko nde bonih, si tawi 


o yejjitu, yo o sujju baawo salminaango. 


salmini, hara o wa't kono juuloowo goot. Si tawii 
no waddii dadaado sujudeere baawo won'dude e 


almaami e sujudeere ado sabu bonnere mum baa- 
wo almaami, hara sujjugol ado yonii mbo. 





Oon mo yejjiti rukuu, o annditi dum e ndeer su- 
juudu, yo rutto o daroo, na yidaa o fillitoo huu- 


nde e jande, ndeen o ugginoo (rukya), o sujjay 


kadi baawo salminaango. Kala mo yejjiti sujudee- 


re Wootere, o annditi nde baawo daragol makko 


yo o yiilto o joodoo o sujja nde, si wonaa tawa O 
joodinoke ado o daraade, ndeen o fillittaako 


jonnde nden. Kala mo yejjiti sujudeeje didi, yo o 
suuyu o sujja o joodotaako, e denndaangal diin 


sifaadi o sujjay baawo salminaango. 


Kala mo annditi sujudeere caggal bamtugo hoore 
e darnde hikkiinde don, yo o jokku juulde mum 

o yiiltotako, o hawka (werloo) darnde ka o yejjiti 
sujudeere nde, o beyda darnde lomto mayre o 


jokka, o sujja ado salminaango, hay si dum wonii 
ko e arane didi de, o annditi caggal o naatii e ta- 


tabere, maa ko baawo salminaango ngo, 





hay si dum wonaa e arane didi de, maa dum wo- 
ni e deen didi o annditi ado o naatde e tatabere 

nde, sabu simoore nde e jonnde nde yawtatah 

(faatotaako). 

Oon mo salmini tawa himo sikkitii timmugol 
juulde makko, juulde nde bonih. Gejji e juulde 

yobugol wa'i ko no gejji e juulde waktu. Gejji e 


juulde naafila wa't wa gejji e juulde farilla, si wo- 
naa e jeego'o: faatiha, e simoore, e jagde suudaa- 


nde, e jande fennyinaande, e beydude darnde, e 


yejjitugol yoga e dosde juulde si juutih. 

Kala mo yejjiti faatiha ndeer naafila, o annditi 

baawo rukuu, yo o jokku o sujja caggal salminaa- 
ngo, si wonaa ka juulde farilla, ndeen yo o hawku 
darnde nde, o beyda wonnde o jokka, sujudeere 

makko nde laatoo wano min sifornoo wonan'de 


accudo sujuudu. 





Oon mo yejjiti simoore maa fennyin'gol maa 
suudugol e naafila, o annditi baawo rukuu, yo o 
jokku sujuudu fawaaki mo, dum na seeri e juulde 
farilla. Kala mo daranii tammere (tatbere) naafila 
si o annditii ado o naatan'de rukuu, yo o ytilto o 


sujja baawo salminaango, si o naatii tatabere yo o 


jokku o beyda nayabere, o sujja ado salminaango, 


duum na seeri e farilla, si ko farilla kala nde o an- 


nditi o ruttoto, o sujjoya baawo salminaango. 


Kala mo yejjiti sobbundu (jookdu) e naafila, wa- 
no rukuu wolla sujudeere, o annditaani haa o sal- 
mini, woni haa juuti, fudditagol fawaaki mo, 

dum na seerti e farilla, si farilla o filloto dum 


pooma (haa abada). 


Oon mo tayi naafila hara o tewi, wolla o acci 
heen darnde maa sujudeere e tewaare, o filloto 
dum abadan. 





Oon mo maatini (otti) e juulde makko huunde 


fawaaki mo, si wonaa o wowlori harfeere. 


baawo be subbinan mo. Si almaami maa immike 
caggal darde didi, a wi'an mo "subhaanallaa" si o 
seertii e lesdi jokku mo. Si almaami joodike e 
darnde aranere wolla e tatabere, haray yo a immo 
darodaa wota a joododo e mum. Si o sujjii woo- 
tere o acci dimmere nde wi'an mo "subhaanallaa" 
taa a darodo e makko, si wonaa tawa a hulu o 
wada rukuu makko o, doon a jokkay mo taa joo- 
dodo e makko baawo duum, naa ka dimmere 
wonaa kadi ka nayabere, si almami o salminii, yo 
a beydu darnde wonnde lomtoo nden darnde nde 


hawku-daa mahodaa, a sujjan ado salminaango. 


Si wonti ko on dental (jamaa'a) buri moyyan'de 


on ko yo on ngardin gooto timmina juuulde nde. 





Si almaami beydii sujudeere tatabere, wi'an mo 
"subhaanallaa" taa sujjudu e makko. Si almaami 
daraniima darnde jowabere, kala laabaado(hoolii- 
do) maa sikkitiido waddagol dum, yo on tigi jok 
ku almaami o, si ko laabaado won'de ndeen dar- 


nde ko beydaande yo o joodo. Si arano o joodike 
maa si didabo o darike haray juulde makko 


Si almaami o salminii ado timmugol juulde nde 
yo wonbe baawo makko subhinan mo, si o goog- 
dinii mo yo o timmin juulde makko, o sujja baa- 
wo salminaango. Sí almaami o sikkitike subhin'de 
nde, yo o lanndo nuundube dido, no daganii be 
wowlugol heen. Si o laabaama (fellitii) timmugol 
juulde nde, yo o wadu ko o laabaa kon, o acca 


nuundube dido be, si wonaa tawa yimbe no duu- 


di baawo makko, nden yo o accu pellital makko 
o jokka ko dental ngal (jamaa) wi'i kon. 

